#  **DECIZIA ETAPEI DE ÎNCADRARE**

 **Nr. X din X.01.2024**

k Ca urmare a solicitării de emitere a acordului de mediu adresate de **WINNERS FIRST SRL**, cu sediul în municipiul Cluj-Napoca, Aleea Stadionului, nr. 1, jud. Cluj, înregistrată la APM Cluj cu nr. 21436/9.10.2023, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;
3. **Legii Apelor nr. 107/1996**, cu modificările și completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele: 24924/23.11.2023 și 516/11.01.2024 , a punctelor de vedere emise de alte instituții, înregistrate cu numerele: 26412/20.12.2023 și 26791/28.12.2023, precum şi a consultărilor desfăşurate în cadrul şedinţei Comisiei de Analiză Tehnică din data de 9.01.2024, că proiectul **,, Lucrări de extindere Corp C1 și lucrări de intervenție Corp C1 în vederea realizării extinderii, amenajări exterioare, amplasare firmă luminoasă și totem, organizare de șantier”-** propus a fi amplasat în municipiul Cluj-Napoca, Aleea Stadionului, nr. 1, judeţul Cluj, *nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă,*

kk kkk kk supune evaluării adecvate

 Justificarea prezentei decizii:

 **I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, Anexa 2, la punctul 13.a.) *”Orice modificări sau extinderi, altele decât cele prevăzute la*[*pct. 24*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2019-08-23#p-275167933)*din anexa nr. 1, ale proiectelor prevăzute în anexa* [*nr. 1*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-08-23#p-275167869)*sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;*

b) amplasamentul este situat în intravilanul municipiului Cluj-Napoca, judeţul Cluj, constituie proprietate privată, cu destinaţia zonei de *imobil situat parțial în UTR=SZCP\_Et\*\*- zonă construită protejată, subzonă de activități economice cu caracter terțiar situate în zone cu alt caracter, conform PUZ aprobat cu HCL nr. 647/2023, parțial în UTR=ZCP\_VA, zonă conatruită protejată - zonă verde - scuaruri, grădini, parcuri publice și parțial în UTR=ZCP\_Ve (suprafață neglijabilă)*, conform Certificatului de urbanism nr. 2186/21.09.2023 emis de Primăria municipiului Cluj-Napoca;

c) proiectul este de amploare redusă, în interiorul *perimetrului de protecție a valorilor istorice și arhitectural urbanistic - nu este în lista monumentelor istorice sau naturii* şi are ca scop *lucrări de extindere Corp C1 și lucrări de intervenție Corp C1 în vederea realizării extinderii, amenajări exterioare, amplasare firmă luminoasă și totem, organizare de șantier*;

d) investiţia propusă se realizează în intravilanul municipiului Cluj-Napoca, teren cu folosința actuală – *curți –construcții și construcție -Corp C1 - hotel, sală evenimente, parking, cu 4 unități individuale din care: 1 garaj la subsol -2, 1 garaj la subsol -1, 1 sală evenimente și 1 hotel cu regim de înălțime 2S+P și S+P+M+Eth+8E – conform CF 332350*;

e) drumul de acces existent va fi întreţinut corespunzător, de către WINNERS FIRST SRL - dacă va fi cazul;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus se cumulează parțial cu lucrările de mai jos, fără amplificarea impactului asupra mediului:

- *lucrările de relocare utilități, realizare lucrări de săpătură și îmbunătățire teren, împrejmuire de protecție în regim provizoriu, organizare de șantier,* pentru care s-a obținut clasare notificării nr. 1718/27.07.2023;

**-** *construire platformă de beton pentru relocare post trafo existent, autorizarea lucrărilor de extindere și deviere rețea subterană a circuitelor electrice,*pentru care s-a obținut clasarea notificării nr. 37/11.01.2024;

h) investiţia propusă nu implică generarea de emisii semnificative în mediu;

 i) proiectul va genera deşeuri din construcții sau alte tipuri de deșeuri rezultate din lucrările care se desfpșoară, care vor fi depozitate și ulterior predate către operatori autorizați;

 j) pentru realizarea lucrărilor este necesară organizare de şantier, pe amplasamentul titularului;

 k) sunt prevăzute măsuri pentru refacerea mediului la finalizarea lucrărilor propuse;

 l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate**:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin Legea nr. 49/2011;

**III. Motivele pe baza cărora s-a stabilit necesitatea neefectuării impactului asupra corpurilor de apă**:

* proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede :

**,, Lucrări de extindere Corp C1 și lucrări de intervenție Corp C1 în vederea realizării extinderii, amenajări exterioare, amplasare firmă luminoasă și totem, organizare de șantier”** înmunicipiul Cluj-Napoca, Aleea Stadionului, nr. 1, judeţul Cluj, cu următoarele caracteristici:

- poziţionarea conform coordonatelor Stereo 70, menționate în planșele aferente**;**

- **existent + extindere:**

- suprafața de teren - 5697 mp - 100%;

- suprafață construită - 2600,60 mp (existent 2323 mp) - 45,65%;

- suprafață platforme pietonale și auto - 1766,10 mp (existent 1803 mp) - 31%,

- spații verzi pe sol natural - 1330,30 mp (existent 1570 mp) - 23,35%;

regim înălțime propus 2S+P+M+8E+R (existent S+P+M+Eth+8E și 2S+P), Hmax=39 m (existent H=39 mp);

 POT 39,98% , CUT 2,19 (POT max teren 40%, CUTmax teren 2,2)

 nr. camere total 169 (149 existente+20 extindere)

nr. locuri de parcare auto în incintă 109 (90 existente în subsol -2 și -1 + 19 propuse în subsol -2)

* racordarea la rețelele utilitare din zonă, la care au fost racordate construcțiile existente.

**Prevenirea eventualelor efecte negative semnificative asupra mediului:**

- se vor gestiona toate sursele de zgomot în mod corespunzător cu respectarea legislației în vigoare;

- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;

- se vor colecta corespunzător deșeurile rezultate și se vor preda operatorilor autorizați;

- se va amenaja terenul și se vor amenaja spațiile verzi și plantate, la finalizarea lucrărilor;

- se vor respecta prevederile legislaţiei de mediu în vigoare.

Prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Şef serviciu AAA Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Ligia STANCA**

**X.01.2024**